Saint Kitts jo Nevis

Saint Kitts jo Nevis atau sacaro rasmi Federasi Saint Christopher jo Nevis adolah sabuah nagara kapulauan nan tadiri dari duo pulau, yakni pulau Saint Kitts jo pulau Nevis. Kaduo pulau tu talatak di Hindia Barat, di rangkaian Kapulauan Leeward di Antilles Ketek. Jo wilayah salaweh 261 kilometer persegi (101 mil persegi), nagara ko manjadi nagara jo federasi badaulaik taketek di Balahan Barat. Ibu kotanyo iolah Basseterre nan talatak di pulau Saint Kitts.

Nagara ko marupokan wilayah Persemakmuran, jo Charles III sabagai rajonyo jo kapalo nagara. Badan legislatif nagara barupo Majelis Nasional nan unikameral. Badan ko tadiri dari ampek baleh atau limo baleh anggota, tagantuang keadaan; sabaleh dipiliah (tigonyo di pulau Nevis) jo tigo lai ditunjuak dek Gubernur Jenderal.

Panduduak nagara ko bajumlah 53.000 jiwa pado pakiroan tahun 2019, jo relatif konstan salamo bataun-taun. Pado akhia abad ka-19, tadapek 42.600 panduduak, jo jumlahnyo maningkek hinggo 50.000 pado abad ka-20. Antaro tahun 1960–1990, tajadi panurunan panduduak dari 50.000 manjadi 40.000 sabalum maningkek baliak hinggo kini. Sakitar tigo per ampek panduduaknyo tingga di Saint Kitts, jo 15.500 diantaronyo tingga di ibu kota nagara.

 Rujuakan 

Kategori:Nagara di Karibia